Glasskutter

En glasskutter er et verktøy som brukes til å kutte glass, særlig ved tilpasning av vindusglass. Navnet kan være noe misvisende, siden verktøyet i realiteten bare lager en ripe eller antydning til ripe i glasset. Glasset knekkes så langs denne linjen.

Verktøyet består av et skaft og en holder til kuttebladet som er laget av herdet stål, wolframkarbid eller diamant. Det brukes vanligvis paraffinolje eller annen egnet skjærevæske under når man skjærer i glasset. Det fins også spesielle glasskuttere for å lage sirkulære snitt som består av en sugepropp montert på en stillbar arm med glasskutter i hver ende. En del profesjonelle varianter av glasskuttere har kontinuerlig mating av skjærevæske fra en tank, for eksempel inni verktøyskaftet. I industrien fins det maskindrevne glasskuttere. Enkelte typer glass kan ikke kuttes med vanlig glasskutter, for eksempel herdet glass.  

Verktøy